Tuatha Dé Danann

Tuatha Dé Danann en iwerzhoneg (distagadur [t̪ˠuːəhə dʲeː d̪ˠan̪ˠən̪ˠ]), a zo ur meuriad e gwengelouriezh Iwerzhon. Troet eo an titl peurliesañ evel pobl an doueez Danu, anavezet ivez gant an anv koshoc'h Tuath Dé (meuriad an doueed Carey, John (2006). Tuath Dé, Celtic Culture: A Historical Encyclopedia. ABC-Clio Williams, Mark (2016). Ireland's Immortals: A History of the Gods of Irish Myth. Princeton, NJ: Princeton University Press. p. 187 pe meuriad doueel MacCulloch, John Arnott (1918). The Mythology of All Races: Vol 3 (Celtic and Slavic). Marshall Jones Co. p. 39.). Hervez hengoun aloubadegoù Iwerzhon taolennet el Lebor Gabála Érenn ez int ar pempet rummad tud deuet d’ober o bro eus Iwerzhon, o kemer anezhi diwar-goust ar Fir Bolg.

An Tuatha Dé Danann a oa alouberien Iwerzhon ha ren a rejont ar vro e-pad daou gantved. Krediñ a reer e oant a orin keltiek, met n'int ket hendadoù an Iwerzhoniz a-vremañ. Ar re ziwezhañ a oa ar Milesianed (Iwerzhoniz, Skosiz, pe Gaeled) hag a renas Iwerzhon, goude bezañ trec'het an Tuatha Dé Danann, betek o faezhidigezh gant ar Saozon. Mojennoù kozh eo istor an Tuatha Dé Danann, o kontañ istor ar baotred hag ar merc'hed, ar re furañ ha vertuzusañ anezho a zeuas da vezañ doueed hag a zeuas war wel evel boudoù doueel e kelc'hiad ar c'hontadennoù a heulias. Bepred e vezent o vrezeliñ ouzh ur bobl garv ha gouez anvet ar Fomorianed, hag a voe trec'het ganto a-benn ar fin. O emgann a c'hellfe aroueziañ, diouzh ur sell mojennel, ar stourm kozh etre ar mad hag an drougT. W. Rolleston (skrivagner),Stephen Reid (skeudennoù), 1910, The High Deeds of Finn and other Bardic Romances of Ancient Ireland, New York, The Project Gutenberg eBook.

Gwezenn kerentiezh Tuatha Dé Danann 
Hervez Geoffrey Keating ha Lebor Gabála Érenn, gant daveennoù e Cath Maige Tuired.

Tud all eus Tuatha Dé Danann:
 Abartach
 Beag
 Bé Chuille
 Brea
 Fand

 Adkemer er sevenadur 
 En dresadenn-vev japanat Full metal panic, ul lestr-spluj a zo anvet Tuatha Dé Danann.

 Daveoù 

Rummad:Gwengelouriezh Iwerzhon